*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2015. 12. 17.**

**Javaslat DMJV közigazgatási területén végzett közfeladatok ellátására vonatkozó szolgáltatási keretszerződés /2016. január-március hónap/ megkötésére.**

**Előadó:** a városüzemeltetési, környezetvédelmi és turisztikai bizottság elnöke

 az ügyrendi, igazgatási és jogi bizottság elnöke

 pénzügyi bizottság elnöke

 gazdasági és területfejlesztési bizottság elnöke

**Előkészítő:** Téglás Zoltán Városfejlesztési Igazgatóság vezetője

 Somfai Tamás gazdasági ügyintéző

**Meghívott:** Mádai Balázs elnök-vezérigazgató DVG Zrt.

**Véleményező bizottságok:**

ügyrendi, igazgatási és jogi bizottság 2015. 12. 09.

városüzemeltetési, környezetvédelmi és turisztikai bizottság 2015. 12. 09.

pénzügyi bizottság 2015. 12. 08.

gazdasági és területfejlesztési bizottság 2015. 12. 09.

**A napirendi pont rövid tartalma:** DMJV Önkormányzata a DVG Zrt. útján látja el közfeladatait évente kötendő szolgáltatási keretszerződés alapján. A költségvetési rendelet elfogadásáig január- március hónapra kötődik keretszerződés az elvégzendő munkákra az előző év azonos időszakának megfelelő mértékéig.

**A napirendi pont előkészítőinek adatai:**

Osztály neve: Városüzemeltetési és Beruházási Osztály

Ügyintéző neve: Somfai Tamás

E-mail címe: somfai@pmh.dunanet.hu

Telefonszáma: 06/25-544-111

Iktatószám: 373-32/2015.

Előkészítő aláírása: Somfai Tamás s.k.

Igazgató / Osztályvezető aláírása: Téglás Zoltán s.k.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos s.k.

Leadás dátuma: 2015.12.03.

Ellenőrzés dátuma: 2015.12.03.

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja:** **Nyílt ülés**

1. Egyéb megjegyzések:

2015.12.04. Dudás Pálné: A keretszerződésben betervezett 86 millió Ft összegű hó- és síkosságmentesítési költségkeret a 2016. évi költségvetésben nem finanszírozható, ugyanezen időszak 2015. évi kiadása 66 millió Ft volt, javaslom minimálisan 75 millió Ft-ra történő csökkentését.

 **JAVASLAT**

**DMJV közigazgatási területén végzett közfeladatok ellátására vonatkozó szolgáltatási keretszerződés /2016. január-március hónap/ megkötéséről.**

**Tisztelt Közgyűlés!**

Dunaújváros Megyei Jogú Város Önkormányzata a DVG Dunaújvárosi Vagyonkezelő Zártkörűen Működő Részvénytársaság útján látja el közfeladatait évente kötendő szolgáltatási szerződés alapján. A költségvetési rendelet elfogadásáig, -január-március hónapra az előző év azonos időszakának megfelelő mértékig szerződünk az elvégzendő munkákra.

A feladatsor az erdészeti hatóság által előírt erdőgazdálkodási feladatokhoz, a parkfenntartási feladatok elégséges mértékű ellátásához, átlagos időjárási körülmények közötti téli hó-és síkosságmentesítési feladatokhoz szükséges keretösszeget tartalmazza. A köztéri hulladékgyűjtő edények karbantartására, köztéri műtárgyak, játszóeszközök, hidak karbantartása és az utak- és járdaburkolatok kisfelületi karbantartására az előző év tapasztalatai alapján javasoljuk a keretösszeget meghatározását. A márciusi ünnepi zászlózás, és az illegálisan elhelyezett hulladék szállításának tervezett összegeit is tartalmazza a keretszerződés tervezet. Nem tartalmazza a szerződéstervezet az övárkok tisztítását és a közkifolyók üzemeltetését, továbbá az utak pormentesítését, az érdesítőanyag gépi takarítását, piac, használt cikk piac üzemeltetése, köztéri nyilvános illemhelyek üzemeltetése, sportpályák berendezéseinek javítása, pótlása és a Dr. Molnár László emlékpark fenntartási munkáit. A parkfenntartási munkáknál a lombgereblyézés esetében a kiemelt területeket vettük figyelembe, minimális cserje-és fametszési munkákat, valamint a rózsafelületek tavaszi nyitását.

Az előterjesztést a városüzemeltetési, környezetvédelmi és turisztikai bizottság, a pénzügyi bizottság, a gazdasági és területfejlesztési bizottság, az ügyrendi, igazgatási és jogi bizottság tárgyalja.

**Bizottsági vélemények:**

Az **ügyrendi, igazgatási és jogi bizottság** 2015.12.09-ei ülésén megtárgyalta és 5 igen szavazattal egyhangúlag közgyűlési tárgyalásra alkalmasnak nyilvánította, azzal, hogy a szerződés 2. pontjában a régi közbeszerzési törvényre való hivatkozás helyett az új közbeszerzési törvény, a 2015.évi CXLIII. törvény 9.§ (1) bekezdésének h) pontja szerepeljen.

A **városüzemeltetési, környezetvédelmi és turisztikai bizottság** 2015.12.09-ei ülésén megtárgyalta és 4 igen szavazattal egyhangúlag közgyűlési tárgyalásra alkalmasnak nyilvánította, azzal, hogy a hó és síkosságmentesítés összege 80.000.000Ft.

A **pénzügyi bizottság** 2015.12.08-ai ülésén megtárgyalta és 7 igen szavazattal egyhangúlag közgyűlési tárgyalásra alkalmasnak nyilvánította.

A **gazdasági és területfejlesztési bizottság** 2015.12.09-ei ülésén megtárgyalta és 5 igen szavazattal egyhangúlag közgyűlési tárgyalásra alkalmasnak nyilvánította, az ügyrendi, igazgatási és jogi bizottság valamint a városüzemeltetési, környezetvédelmi és turisztikai bizottság módosító javaslatával javítva.

 **HATÁROZATI JAVASLAT**

 **Dunaújváros Megyei Jogú Város Közgyűlésének**

 **…........./2015.(XII. 17.) határozata**

**a DMJV közigazgatási területén végzett közfeladatok ellátására vonatkozó szolgáltatási szerződés /2016.január-március/ megkötéséről.**

1.) Dunaújváros Megyei Jogú Város Közgyűlése a város közigazgatási területén végzett közfeladatok 2016. január-március hónapban történő ellátására bruttó 160.861.439.-Ft összegben a DVG Zrt.-vel a határozat mellékletét képező szolgáltatási keretszerződést köt.

2.) Dunaújváros Megyei Jogú Város Közgyűlése úgy határoz, hogy a DMJV közigazgatási területén végzett közfeladatok ellátására 154.861.439,- Ft-ot hagy jóvá, mely kötelezettségvállalás fedezete a 2016. évi költségvetésben biztosítja.

3.) Dunaújváros Megyei Jogú Város Közgyűlése felhatalmazza a polgármestert, hogy a DVG Dunaújvárosi Vagyonkezelő Zártkörűen Működő Részvénytársasággal 2016. január-március hónapra szóló, a határozat mellékletét képező szolgáltatási keretszerződést aláírja.

**Felelős:** - a szerződés aláírásáért:

 polgármester

 - a határozat végrehajtásában való közreműködésért:

 a városüzemeltetési és beruházási osztály vezetője

**Határidő:** 2015. december 30.

4.) Dunaújváros Megyei Jogú Város Közgyűlése utasítja a jegyzőt, hogy a 2. pontban foglalt kötelezettségvállalást a 2016. évi költségvetés tervezése során vegye figyelembe.

Felelős: - a határozat végrehajtásáért:

 a jegyző

 - a határozat végrehajtásában való közreműködésért

 a költségvetési és pénzügyi osztály vezetője

**Határidő**: 2016. évi költségvetés tervezésének időpontja

Dunaújváros, 2015. december 17.

 **Pintér Attila s.k. Hingyi László s.k.**

 **a pénzügyi bizottság elnöke a gazdasági és területfejlesztési**

 **bizottság elnöke**

 **Tóth Kálmán s.k. Cserni Béla s.k.**

 **az ügyrendi, igazgatási a városüzemeltetési, környezetvédelmi**

 **és jogi bizottság elnöke és turisztikai bizottság elnöke**